Dolganoj

Tradicie, la dolganoj estas ĉefe ĉasistoj, fiŝkaptistoj kaj boacopaŝtistoj kiuj vivas de vivteniga agrikulturo kaj suplementa peltokomerco. Dum la epoko de Sovetunio, la plej multaj el ili estis perforte malnomadigitaj kaj estis submetitaj al devigita kolektivigo.

La rusa influo sur la dolganoj kaj aliaj malgrandaj popoloj de Siberio dum multaj jarcentoj kondukis al ampleksa rusigo kulture. Tamen, en 1989, Sovetunio decidis pri vastaj rimedoj por ĉesigi aŭ renversi ĉi tiun procezon: por konservi la lingvon estis starigitaj denaskaj lernejaj klasoj kun alfabetiga lernolibro de Ogdo Aksjonova. Instruprogramoj en boacpaŝtado, ĉasado kaj felbredado estis iniciatitaj. Tiuj ĉi leĝoj estis adoptitaj de la rusa ŝtato en decembro 1991 post la kolapso de Sovetunio.artikolo Indigene Völker im Norden Russlands und Sibiriens (indiĝenaj etnoj en norda Rusio kaj Siberio. En: Informoj de la Gesellschaft für bedrohte Völker (Societo por Minacitaj Popoloj), sekcio Sudtirolo, el raporto de 1998, alirita la 12-an de februaro 2025. () Ekde tiam la revivigo de la tradicia vivmaniero de la ĉasistoj-kolektistoj pliiĝis kadre de la kreskanta izoliteco de la dolganoj; la ĉefa proteina fonto estas denove viando kaj fiŝaĵo.Unuiĝintaj Nacioj: Ekonomia kaj socia konsilio (Economic and social council): State of the world’s indigenous peoples (stato de la indiĝenaj popoloj de la mondo) En: un.org, publikigo ST/ESA/030228, en formato PDF, alirita la 12-an de februaro 2025. 

 Referencoj 

 Fonto 
 Baze la enkonduko de la koncerna germana vikipedia teksto en stato de la 12-a de februaro 2025, kun iom da adaptetoj.

Kategorio:Tjurklingvaj etnoj
Kategorio:Etnoj en Siberio